open-index/open-wikipedia-markdown huggingface dataset:
Gjendja e shokut

**Shoku** apo nje **gjendje shoku** është humbja e vetëdijes e përcjellur me çregullime të rënda të organizmit. Një përkufizim i plotë i shokut është: "Shoku është një gjendje fizpatologjike ose sindrom klinik qe karakterizohet nga insuficienca cirkulatore akute dhe progresive gjate te ciles debit kardiak është i pamjaftueshëm për te plotësuar nevojat indore për lende energo-plastike dhe te largoje mbeturinat katabolike duke rezultuar ne vuajtje qelizore."

Shoku paraqet një gjendje klinike që manifestohet me çrregullime të rënda në organizëm si pasojë e vuajtjes qelizore. Prandaj, shoku për një kohë të gjatë ka qenë objekt studimi për shumë autorë. Shume gjëndje mund ta shkaktojnë shokun , kështu në varësi të shkakut ate e klasifikojmë në: 
* Hipovolemik, pra nga ulja e volumit qarkullues të gjakut si pasojë e hemorragjise ose diarreve apo të vjellave masive.
* Kardiogjen, nga patologjite e lidhura me zemrën , përshembull infarkti i miokardit.
* Obstruktiv, nga pengimi i kalimit te gjakut drejt organeve ose pengese e mbushjes se zemres me gjak.
* Distributiv, ndryshon nga format e tjera sepse karakterizohet nga anësi të ngrohta në fillim në ndryshim nga format e tjera që karakterizohen nga anësi të ftohta dhe të zbehta. Shkaktarë të shokut distributiv mund të jenë infeksionet (sepsisi), alergjitë (anafilaksia) , traumat e palcës së kurrizit.
* Disociativi që shkaktohet nga anemitë e thella , intoksikacionet me CO ose methhemoglobina.  

## Burimi i të dhënave 
https://www.scribd.com/document/480922621/SHOKU

## Shiko edhe 
* Tronditja

## Referime
Imunologjia

Imunologjia është shkencë që studion mbrojtjen dhe përgjigjen e organizmit tonë ndaj makromolekulave të huaja ose mikroorganizmave pushtues apo infektues (viruset, bakteret, kërpudhat, protozoarët ose parazitët).  Përveç mikroorganizmave të huaj, trupi i njeriut mund të zhvillojë përgjigje imunologjike edhe ndaj proteinave vetjake (të qelizave të veta).  

## Imuniteti jospecifik 
Vija e parë e mbrojtjes ndaj mikroorganizmave të huaj është barriera e jashtme (lëkura), që pengon depërtimin e mikrobeve në brendësi të organizmit.  Nëse mikrobet e kalojnë barrierën lëkurore apo mukotike, atëherë organizmi reagon menjëherë përmes disa qelizave që përgjigjen ndaj pranisë së tyre.  Këto qeliza janë makrofagët dhe neutrofilët, të cilat i fagocitojnë (gëlltisin) mikrobet e huaja dhe i shkatërrojnë ato pa pasur nevojë për ndihmën e kundërtrupave.  Përgjigja e menjëhershme vjen edhe nga disa komponenta mbrojtëse që e privojnë mikrobin nga materiet e domosdoshme për jetë (p.sh. hekuri). Këto komponenta hasen në indin epitelial, në sekrecione (lotët dhe pështyma) dhe në qarkullimin e gjakut. Kjo formë e imunitetit është e lindur ose jospecifike dhe gjithmonë është në gatishmëri për t’u përgjigjur në invadimin e mikroorganizmave nga jashtë.  

## Imuniteti specifik 
Vija e dytë e mbrojtjes është imuniteti specifik, të cilit i duhen disa ditë për t’u përgjigjur në invadimin parësor (infeksioni me një organizëm që nuk ka ndodhur më parë). Te sistemi specifik imunologjik, vërehet prodhimi i kundërtrupave (proteina të tretshme që lidhen me antigjenët e huaj) dhe përgjigja qelizore imunitare, në të cilën qelizat specifike i njohin patogjenët e huaj dhe i shkatërrojnë ato.  Te virusët dhe tumoret, ky lloj i imunitetit është esencial për njohjen dhe shkatërrimin e qelizave vetjake që janë të infektuara nga viruset apo qelizat malinje të tumorit. Përgjigja dytësore është zakonisht shumë më e theksuar sesa ajo parësore për shkak të aktivizimit të qelizave memorike B dhe T. Në këtë seksion do të shohim se si ndërveprojnë qelizat e sistemit imunologjik me njëra tjetrën përmes një numri të madh të molekulave sinjalizuese me qëllim që të krijohet një përgjigje e bashkërenditur.  Këto sinjale realizohen përmes proteinave dhe stimulojnë qelizat e sistemit imunologjik. Këtij grupi i takojnë limfokinat që prodhohen nga qelizat e sistemit limfoid ; si dhe citokinet e hemokinet që prodhohen nga qelizat tjera të sistemit imunitar.

## Shiko edhe 
: Bakteriologjia
: Viriologjia
: Mikrobiologjia
: Mikologjia

## Burimi i të dhënave 
: http://pathmicro.med.sc.edu/Albanian/Albanian-imuno3.htm
: http://pathmicro.med.sc.edu/Albanian/intro-alb.htm
Eksudati

**Eksudati** është grumbullimi i lëngut që lëshon trupi i njeriut për mbrojtjen e pjesës së djegur.

Eksudati është grumbullim i lëngut në hapësirat trupore, i shkaktuar me rritjen e përshkueshmërisë së murit të kapilareve. Më së shpeshti shkaktohet me procesin inflamator, apo cilin do proces tjetër në të cilin lirohen faktorët që rrisin përshkueshmërinë e murit të enëve të kapilareve. Për këtë arsye, prej kapilarës përveç ujit, dalin edhe përbërësit me peshë më të madhe molekulare, siç janë proteinat (prej albuminave e deri te fibrinogjeni). Pos proteinave normale të serumit, në eksudat mund të gjenden edhe produktet patologjike të proceseve të ndryshme që ngjajnë në organizëm, siç janë produktet e qelizave malinje, apo produktet e zbërthimit të tyre.

## Burimi i të dhënave
Neutrofilia

**Neutrofilia** është rritja e granulacioneve akute bakterore me koke si dhe e infekcioneve piogjene. Kjo dukuri ndodhë gjatë ndonjë infektimi.

Neutrofilinë mund ta shkaktojnë edhe faktorë tjerë, pos atyre infektivë, e këta janë çrregullimet e metabolizmit (uremia, acidoza diabetike, eklampsia), pastaj djegiet, helmimet me substanca kimike, intervenimet kirurgjike, traumat dhe tumoret malinje. Gjakderdhja dhe hemoliza po ashtu mund të janë shkaktarë të neutrofilisë së përkohshme.

## Burimi i të dhënave
Eozinofilia

**Eozinofilia** është rritje e numrit të granulociteve eozinofile. Më shpesh ndeshet te reaksionet alergjike, sëmundjet e lëkurës dhe sëmundjet parazitare. Prej sëmundjeve ngjitëse, eozinofilinë mund ta shkaktojë skarlatina.
Eozinofilia është shkaktar i mundshëm sëmundjeve ngjitëse.

## Burimi i të dhënave
Ethet

**Ethet** janë gjendje që karakterizohen me ngritjen e temperaturës së trupit, për shkak të zhvendosjes së qendrës së termorregullimit në nivel funksional më të lartë se normalisht. Pasojë e kësaj është prodhimi i shtuar dhe lirimi i zvogëluar i nxehtësisë dhe ngritja e temperaturës së trupit. Kemi të bëjmë me çrregullimin e fazës kimike dhe asaj fizike të termorregullimit, me ç’rast rëmdom është më i shprehur çrregullimi i fazës fizike.

## Burimi i të dhënave
Transudati

**Transudati** është një lëngë i mbledhur në pjesë të trupit të njeriut si pasojë i ndrydhjes.

Transudati është lëng i grumbulluar në hapësirat trupore, pasojë e ndryshimeve në shtypjen hidrostatike, që shkaktohet me çrregullim të qarkullimit të gjakut: veshtirësimi i kalimit të gjakut nëpër vena rrjedhojë e shtypjes nga tumori apo ndonjë faktor tjetër në murin e venës, dobësimi i punës së zemrës, apo nga ndonjë faktor tjetër që ndikon të del më shumë lëng nga kapilarët sesa që kthehet në të. Andaj ekziston dallim midis përmbajtjes së eksudatit dhe transudatit.

## Burimi i të dhënave
Monocitoza

**Monocitoza** është termë në mjekësi që tregon për një shkaktarë të disa sëmundjeve si për shembull hepatiti.
Monocitoza apo rritja e numrit të monociteve në gjakun periferik, haset te tuberkulozi, bruceloza, endokarditi subakut bakteror, hepatitiinfektiv, malaria.

## Burimi i të dhënave
Bazofilia

**Bazofilia** është term në mjekësi që tregon rritjen e numrit të granulociteve bazofile në gjak. Me termin bazofili përshkruhet gjithashtu vetia e qelizave, respektivisht organeve qelizore, gjatë ngjyrosjes në citologji ose histologji, me çka qelizat marrin ngjyrën e ngjyrave bazike. Është po kjo veti e cila ua ka dhënë emrin Garanulociteve bazofile.

Bazofilia është rritje e numrit të granulociteve bazofile në gjakun periferik. Ndeshet te sëmundjet si: anemia hemolitike, cirroza e mëlçisë, splenektomia apo eksponimi i tepruar ndaj rrezeve X. Po ashtu mund të jetë pasojë e sëmundjeve mieloproliferative, si p.sh. leukemia kronike mieloide dhe polycytemia rubra vera.

Bazofilia shoqërohet shpesh me eozinofili. 

## Shiko edhe këtë 
* Bazopenia

## Burimi i të dhënave
Neutropenia

**Neutropenia** (sinonim: granulocitopeni) është një term që përshkruan mungesën e granulociteve neutrofile në gjakun periferik. Kjo është forma më e shpeshtë e Leukopenisë, zvogëlimin e qelizave të bardha të gjakut.

Tek njerëzit flitet për neutropenie kur numri i granulociteve neutrofile bien nën 1500/μl.

Neutropenia shpreh zvogëlimin e numrit të granulociteve neutrofile në gjakun periferik. Është thënë se bakteriet shkaktojnë rritje të numrit të granulociteve. Mirëpo, në disa raste, bakteriet mund të shkaktojnë zvogëlim të numrit tyre. Kjo ngjan në rastin e tuberkulozit, sëmundjeve infektive të zorrëve, brucelozës, malaries, gjendjeve septike si dhe pneumonive të rënda, kur shkaktari i sëmundjes mund të ketë ndikim inkibitor në proliferimin e granulociteve neutrofile.

Shkaktarë të disa sëmundjeve si për shembull tuberkulozit.

## Burimi i të dhënave
Naim Krieziu

**Naim Krieziu** (Gjakovë, 4 janar 1918 - Romë, 20 mars 2010) ishte futbollist shqiptar nga Kosova, i famshëm në Itali gjat viteve 1940 dhe 1950.

Naim Kryeziu ishte sulmues i Sport klub Tirana me të cilin arriti të bëhëj kampion i Shqipërisë në vitin 1939; fitues i Kupës së Shqipërisë 1938-39.
Debutimi në Serie A më 10/03/1940: Roma-Bari 4-2 (java XXII), në skuadrën e Barit luante Riza Lushta: një tjetër futbollist shqiptar, Lushta shënon për Barin golin e barazimit 1-1 që ishte edhe goli i tij i parë. Naim Kryeziu ka qenë, padyshim futbollisti shqiptar ndër më të mëdhenjtë bashkë me Riza Lushtën nga mesi i viteve tridhjetë deri në gjysmën e dytë të viteve dyzet.

Ata bënë emër jo vetëm me titullin e Kampionit të Italisë fituar nga Kryeziu me Romën më 14 qeshor 1942. Në vitin 1946 Ludovik Jakova, zëvendëstrajner i Kombëtares shqiptare të futbollit në krijim e sipër, erdhi dy herë në Itali për të bindur Kryeziun të luaj në edicionin e VIII të Kampionatit Ballkanik. Për detyrime kontraktuale nuk mundi të pranonoj, megjithatë Kombëtarja shqiptare e zuri vendin e parë në manifestimin e parë të Kombëtareve të pasluftës.

Kryeziu u bë trajner profesionist i kategorisë së parë: zëvendëstrajner i Romës nga viti 1962 deri më 1965 dhe titullar për gjashtë muaj në edicionin 1963-64, para se të mbërrinte spanjolli Luis Mirò; periudhë e mjaftueshme që Kryeziu të përgatiste skuadrën që do të fitonte Kupën e Italisë. Sot Kryeziu është në Panteonin e lojtarëve më të famshëm të Romës. Emrin e tij mban sot stadiumi i Gjakovës.

Ai ka luajtur për ekipin A.S. Roma me të cilin ka fituar titullin e kampionit në sezonin 1941-42 dhe gjithashtu ka luajtur me ekipin A.C. Napoli nga viti 1939 gjer në vitin 1953. Ai gjithashtu ka qene trajner i ekipit A.S. Roma në vitet e 1960ta dhe drejtor i përgjithshëm, detyrë në të cilën e zbuloi talentin Giuseppe Giannini kur ai luante për ekipin Frattocchie Marino).

Naim Krieziu vdiq më 20 mars 2010 në Romë në moshën 92 vjeçare.

## Lidhje të jashtme
*Profili
Granulocite neutrofile

thumb| Granulociti neutrofil i ri
thumb| Granulocite neutrofile të segmentuara

**Granulocite neutrofile** janë pjesëza të rruzave të bardha të gjakut (Leukocite) dhe përbëjnë diku 50%-65% të qelizave në pasqyrën diferenciale të gjakut. Varësisht nga forma e bërthamës së qelizës, ato ndahen në qeliza bërthamore të reja si dhe në ato qeliza të bërthamore të segmentuara të pjekura. Granulocitet neutrofile përmbajn një numër të madh të granuleve. Bëhet fjalë për lizozomet.
Celtic Frost

**Celtic Frost** është një bend i muzikës heavy metal i formuar në Zvicër, në vitin 1984 mbas iniciativës e këngëtarit, kitaristit dhe lideri historik Tom Gabriel Fischer.

## Personeli 
### Anëtarët aktualë 
* Tom Gabriel Fischer - këngëtar, kitarë
* Martin Eric Ain - bas kitarë, këngëtar
* Franco Sesa - bateri
* V Santura - kitarë (tour)

### Anërarët e mëparshëm 
* Curt Victor Bryant - kitarë, bas kitarë (1988 - 1993)
* Oliver Amberg - kitarë (1988 - 1989)
* Ron Marks - kitarë (1987)
* Anders Odden - kitarë (2006)
* Dominic Steiner - bas kitarë (1985)
* Reed St. Mark - bateri (1985 - 1988, 1992 - 1993)
* Stephen Priestly - bateri (1984, 1988 - 1992)
* Erol Unala - kitarë (2001 - 2006)

## Diskografia 
### Studio & EP 
* *Morbid Tales* (1984)
* ''Emperor's Return* (EP, 1985)
* *To Mega Therion* (1985)
* *Tragic Serenades* (EP, 1986)
* *Into the Pandemonium* (1987)
* *I Won't Dance* (EP, 1987)
* *Cold Lake* (1988)
* *Vanity/Nemesis* (1990)
* *Monotheist* (2006)

### Compilation 
* *Parched With Thirst Am I and Dying* (1992)
* *Are You Morbid?* (2003)
* *Innocence and Wrath* (2017)

## Videografia 
* *Live At Hammersmith Odeon'' (VHS, 1989)

## Shiko edhe 
* Lista e grupeve të muzikës

## Lidhje të jashtme 
* Faqja zyrtare e Celtic Frost (anglisht)
Granulocite euzinofile

thumb|Granulocite euzofile

**Granulocite euzinofile** apo dhe shkurt euzinofile jenë pjesë të leukocitëve. Ato përbëjnë rreth 3 - 5% të pasqyrës së gjakut dhe janë qeliza që marrin pjesë në imunitetin. Emërtimi i tyre bazohet në pigmentin e ngjyrës Eozinë, me të cilën dhe e merr ngjyrën.
Citoplazma

**Citoplazma** nënkuptojmë përmbajten që përmban qeliza siç janë: Citosoli, Citoskelet, organëzat citoplazmatike si dhe membrana qelizore.

## Citoplazma 
Kryesisht përbëhet nga materiet organike dhe inorganike. Prania e ujit është tejet e madhe, përmban diku 85% ujë. Kompononetet e tjera të cilët përbëjnë citoplazmën janë këto:

* Proteina 10-15 % 
* Lipide 2-4 % 
* Polisakaride 0,1-1,5 % 
* ADN(DNA) 0,4 % 
* ARN 0,7 % 
* Molekula të vogla organike 0,4 % 
* Molekulat inorganike dhe Jone 1,5 %
Grupet e gjakut

thumb|Kompatibiliteti i grupeve të gjakut

**Grupet e gjakut** për herë të parë u përshkruan në vitin 1901 nga Karl Landsteiner, ku dhe ai për këtë mori çmimin Nobel në vitin 1930, në lëmin e mjekësisë. Është një prej grupeve më të rëndësishme të gjakut, gjatë tranfuzionit të gjakut. Gjaku ndahet në katër grupe: **A**, **B**, **AB** dhe **0**. Ekzistojnë dhe nëngrupe siç janë:(A1, A2; A1B, A2B) dhe varianta tjetër p.sh.: A3, Ax; dhe të fundit A0 dhe A4). Gjatë tranfuzionit të gjakut, grupi 0 mund te ju jep gjithëve gjak, kurse pranon vetem nga grupi 0. Ndërsa grupi AB merr prej të gjithve dhe i jep vetëm grupit AB, kurse A mund të jep A dhe AB, dhe merr nga 0 dhe A, kurse B i jep B dhe AB kurse merr nga B dhe O.
Organi (biologji)

thumb| Organet kryesore dhe sistemet vaskulare dhe urino-gjenitale të një gruaje.
**Organi** në biologji është një pjesë e specializuar e trupit te qenieve të gjalla kafshëve ose bimëve, i cili kryen një funksion të caktuar. Në hierarkinë e jetës, një organ shtrihet midis indit dhe një sistemi organesh. Indet formohen nga qeliza të të njëjtit lloj për të vepruar së bashku në një funksion. Indet e llojeve të ndryshme kombinohen për të formuar një organ që ka një funksion specifik. Muri i zorrëve për shembull është i formuar nga indet epiteliale dhe indet e muskujve të lëmuar. Dy ose më shumë organe që punojnë së bashku në ekzekutimin e një funksioni specifik të trupit formojnë një sistem organesh, i quajtur gjithashtu një sistem biologjik ose sistem trupor.  

## Shiko edhe 
* Trupi i njeriut

## Referime
Glukoza

**Glukoza** është lëndë e ëmbël, e tretshme në ujë, që gjendet kryesisht në frutat e sidomos te rrushi dhe që është shumë e rëndësishme për organizmin. Ndryshe quhet edhe **sheqeri i rrushit**.

Glukoza është monosakaridi më i rëndësishëm dhe është substancë përbërëse e të gjitha organizmave të gjallë. Në gjendje të lirë gjendet në lëngun e rrushit, 22%, në fruta, në mjaltë, në gjak, 0,1%, në urinë, 0,04%, kurse në formë të lidhur, në dysakaride dhe në polisakaride të ndryshme. Përfitohet nga bashkëveprimi i amidonit (patatet ose misri) me acide ose tharme (fermente).

**Glukoza ne procesin e fotosintezes** 

Glukoza sherben si burim energjie per bimen, pasi krijohet ne gjethe me ane te procesit te fotosintezes ku reaksioni qe ndodh eshte: CO2+H2O->C6H12O6+O2+36ATP. Vejme re qe formula molekulare e glukozes eshte C6H12O6. Glukoza eshte nje Monosakarid Hekzozat qe do te thote ka te pranishme 6 atome Karboni(C).

**Struktura unazore** 

Glukoza eshte gjithashtu nje izomer. Ne strukturen unazore te glukozes, grupi hidroksil -OH ne karbonin 1 mund te jete mbi ose nen planin e unazes. Ne rastin kur ky grup ndodhet nen planin e molekules, unaza njihet si α-glukoze(alfa glukoze) ndersa ne rastin kur grupi ndodhet mbi plan quhet β-glukoze(vita glukoze).
Riza Lushta

**Riza Lushta** (Mitrovicë, 1916 - Torino, 1997) ka qenë futbollist i njohur shqiptar nga Mitrovica.

## Biografia 
Karrierën e tij e filloi në KF Trepça (Rudari) për ta vazhduar në SK Tirana, dhe me këtë skuadër fitoi katër tituj kampioni të Shqipërisë në vitet 1934, 1936, 1937 dhe 1939) dhe kupën e parë të Shqipërisë në vitin 1939.

Ai gjithashtu ka luajtur në Francë me ekipin AS Cannes dhe në Itali në Seria A me ekipet A.S. Bari, Juventus F.C. , Napoli dhe Alessandria në Seria C me ekipin Siena dhe në Seria D me ekipet Forlì dhe Rapallo. Por si pioner luajti për Rudarin qe sot thirret KF Trepça

Ai përmbylli karrierën e tij në viti 1954 në moshën 38 vjeçare.

Në Seria A ka zhvilluar 170 ndeshje dhe ka shënuar 68 gola. Me Juventusin ka luajtur garimin e luftës gjatë sezonit të viteve 1943-44 dhe ka zhvilluar 5 ndeshje duke shënuar 5 gola. Gjithashtu me Juventusin ka fituar Coppa Italia në vitin 1942.

Ai gjithashtu ka luajtur për Kombëtaren e Shqipërisë.

Riza Lushta vdiq në vitin 1997 në moshën 81 vjeçare.    

## Shih edhe 
* Mitrovica
* SK Tirana
* KF Trepça
* Stadiumi Riza Lushta

## Referime 
## Lidhje të jashtme 
*Riza Lushta
*Biografia Shqip
*Statistika italiane në Enciclopediadelcalcio.com 
*
Mybera Ferizi

**Mybera Ferizi** lindur më 17 mars 1956 në Mitrovicë, epidemiloge e doktoruar shqiptare nga Kosova.

Mybera Ferizi studimet e larta i ka mbaruar në Prishtinë më 1980, ndërsa specjalizimin në Dermatovenerologji më 1987 në Zagreb. Është magjitruar më 2 shtator 1999 në Prishtine, ndërsa doktoraturën me titull *Epidemiologjia e semundjeve seksualisht te transmetushme tek rinia Kosovere* e ka mbrojtur me 27 shkurt 2003. Gjatë vitit 2005 ka punuar në klinikën e Dermatovenerologjisë në Prishtinë 

## Tituj të veprave
Pblikime të njohura të saj janë:
# *Doracak për kozmetikë* (liber xhepi për këshilla popullates)
# *Venerologjia* (tekst universitar)
# *Sëmundjet e lëkurës* – praktikum me atlasin topografik (tekst universitar)

## Tituj shkencorë
* Studiuese e diplomuar në mjekësi - 1980 , Fakulteti i Mjekësis Prishtinë.
* Specialiste e Shkencave të Mjekësis - 1987, Fakulteti i Mjekësis Zagreb. 
* Magjistre e Shkencave të Mjekësis - 2 shtator 1999, Fakulteti i Mjekësis Prishtinë. 
* Doktoresh e Shkencave të Mjekësis (drejtimi: Epidemiologjia e semundjeve seksuale ) - , Fakulteti i Mjekësis Prishtinë.
* Asistente e doktoresh *(AssDr)* në Universitetin e Prishtinës - 22 qershor 1995,  Fakulteti i Mjekësis Prishtinë. 
## Burimi i të dhënave
Antigona Gërçari

**Antigona Gërçari** lindur më 1963 në Pejë, epidemiologe e magjistruar shqiptare nga Kosova.

Antigona Gërçari sudimet e larta i mbaruar më 1987 në Fakultetin e Mjekësisë në Prishtinë ku dhe është specializua në Dermatovenerologji më 1994. Në vitin 2001 e ka mbrojtur temën e magjistraturës. Është autore dhe koautore e disa punimeve shkencore dhe pjesmarëse në disa simpoziume dhe kongrese në vend dhe jashte vendit (Kosovë, Maqedoni, Barcelon, Firenc, Prag).

## Tituj të veprave 
Punimet shkencore te publikuara:
* *Morbus Bouneëille-Pringle*; Praxis Medica; 2004. 46 (1). 
* *Sindroma Grinspan*; Praxis Medica .2001:43:89-90 - në bashkëpunim me A.Krasniqin
* *Carcinoma e lekures*; Praxis Medica.1999, vol 42,nr.2,106 - në bashkëpunim me A.Krasniqin
* *Fiziologjia e lëkurës me kozmetikologji* (tekst universitar) - në bashkëpunim me A.Krasniqin

## Tituj shkencorë 
* Studiuese e diplomuar në mjekësi - 1987 , Fakulteti i Mjekësis Prishtinë.
* Specialiste e Shkencave të Mjekësis - 1994, Fakulteti i Mjekësis Prishtinë. 
* Magjistre e Shkencave të Mjekësis - 2001, Fakulteti i Mjekësis Prishtinë.
* Asistente *(AssMr)* në Universitetin e Prishtinës - 22 qershor 1995,
## Burimi i të dhënave
Laura Pajaziti

**Laura Pajaziti** lindur më 12 shtator 1966 në Gjakovë, epidemiloge e magjistruar, shqiptare nga Kosova.

Laura Pajaziti sudimet e larta i mbaroi më 1989 në Fakultetin e Mjekësisë në Prishtinë ku dhe është specializua në Dermatovenerologji më 1998. Në vitin 2001 e ka mbrojtur temën e magjistraturës. Është autore dhe koautore e disa punimeve shkencore dhe pjesmarëse në disa simpoziume dhe kongrese në vend dhe jashte vendit gjatë periudhes së viteve 2000-2005 (Prishtine, Maqedoni, Hungari, Barcelon, Firenc). Laura gjatë vitit 2005 ka punuar në klinikën e Dermatovenerologjisë në Prishtinë.  
## Tituj të veprave
Punimet shkencore te publikuara:
* *Niveli i IgE dhe i eozinofileve te të sëmurët me dermatit atopik* Praxis Medica 2004,Vol. 46, No.2 - me bashëkpuntorë
* *Aspektet imunologjike te vaskuliteve* Praxis Medica 2004, Vol. 46, No. 2. - me bashëkpuntorë : L. Begolli, Z. Baruti
## Tituj shkencorë
* Studiuese e diplomuar në mjekësi - 1989 , Fakulteti i Mjekësis Prishtinë.
* Specialiste e Shkencave të Mjekësis - 1998, Fakulteti i Mjekësis Prishtinë. 
* Magjistre e Shkencave të Mjekësis -  2001, Fakulteti i Mjekësis Prishtinë.
* Asistente *(AssMr)* në Universitetin e Prishtinës - 22 nëntor 1999,
## Burimi i të dhënave
Allma Koçinaj

**Allma Koçinaj** lindur më 25 nëntor 1973 në Prishtinë, epidemiloge e magjistruar, shqiptare nga Kosova.

Allma Koçinaj sudimet e larta i mbaruar më 1998 në Fakultetin e Mjekësisë në Prishtinë ku dhe është specializua në Dermatovenerologji më 18 shkurt 2003. Në vitin 2005 e ka mbrojtur temën e magjistraturës. Është autore dhe koautore e disa punimeve profesionalo-shkencore, njëkohësisht është pjesëmarse në shumë simpoziume dhe kongrese të mbajtura në vend dhe jashtë vendit për vitet 2000-2005 (Hungari, Barcelon, Firenc, Strug, Prag, Kajro, Paris). Allma gjatë vitit 2005 ka punuar në klinikën e Dermatovenerologjisë në Prishtinë. 
## Tituj të veprave 
Punimet shkencore te publikuara:
* *Sindroma Grinspan*,Praxis Medica 2001:43:89-90 - në bashkpunim me A.Krasniqi-Daka,Allma Ferizi etj.
## Tituj shkencorë 
* Studiuese e diplomuar në mjekësi - 1998 , Fakulteti i Mjekësis Prishtinë.
* Specialiste e Shkencave të Mjekësis - 2003, Fakulteti i Mjekësis Prishtinë. 
* Magjistre e Shkencave të Mjekësis - 2005, Fakulteti i Mjekësis Prishtinë.
* Asistente *(Ass)* në Universitetin e Prishtinës - 22 shtator 1999,
## Burimi i të dhënave
Ymrane Blyta

**Ymrane Blyta** lindur më 1962 në Izmiri, epidemiloge e magjistruar, shqiptare nga Turqia.

Ymrane Blyta sudimet e larta i ka mbaruar më 1989 në Fakultetin e Mjekësisë në Prishtinë. Specjalizimin nga Dermatoveberologjia e ka mbaruar në Tiranë në vitin 1998. Në vitin 2005 e ka mbrojtur temën e magjistraturës në Fakultetin e Mjekësisë në Prishtinë. Është autore dhe koautore e disa punimeve profesionalo-shkencore, njëkohësisht është pjesëmarse në shumë simpoziume dhe kongrese të mbajtura në vend dhe jashtë vendit për vitet 2000-2005 (Prag, Barcelon, Firenc, Strugë). Ymranja gjatë vitit 2005 ka punuar në klinikën e Dermatovenerologjisë në Prishtinë.

## Tituj të veprave 
Punimet shkencore te publikuara:
* “Karcinomat e lëkurës në bazë të materialit klinik“, Praxis Medica, 1999,106 ,Vol.42,No.2. - në bashkëpunim me A.Krasniqi etj.

## Tituj shkencorë 
* Studiuese e diplomuar në mjekësi - 1989 , Fakulteti i Mjekësis Prishtinë.
* Specialiste e Shkencave të Mjekësis - 1998, Fakulteti i Mjekësis Tiranë. 
* Magjistre e Shkencave të Mjekësis -  2005, Fakulteti i Mjekësis Prishtinë.
* Asistente *(Ass)* në Universitetin e Prishtinës - 23 shtator 1999,

## Burimi i të dhënave
Shkëndije Dobruna

**Shkëndije Dobruna** lindur më 1962 në Gjakovë, epidemiloge e diplomuar, shqiptare nga Kosova.

Shkëndije Dobruna sudimet e larta i ka mbaruar më 1987 në Fakultetin e Mjekësisë në Prishtinë. specializimin nga Dermatovenerologjia e ka përfunduar në Tiranë në vitin 1996. Gjatë vitit 2005 ishte në përpunim e sipër të temes së magjistratures Ka kryer sub-specjalizimin në dermatokirurgji në Gracë (Austri),po ashtu ka marrë pjesë në kursin e akopunkturës në Sarajev. Në vitin 1988-1989 ka qenë asistent praktikant në Institutini e Anatomisë në Prishtinë. Ka marë pjesë në kongrese dhe simpoziume ë ndryshme brenda dhe jashtë Kosovës (Firenc ,Prishtine ,Maqedoni ,Paris). Shkëdija flet disa gjuhë të huaja si anglisht, gjermansht dhe serbokroatisht. Gjatë vitit 2005 ka në klinikën e Dermatovenerologjisë në Prishtinë.

## Tituj shkencorë
* Studiuese e diplomuar në mjekësi - 1987 , Fakulteti i Mjekësis Prishtinë.
* Specialiste e Shkencave të Mjekësis - 1996, Fakulteti i Mjekësis Tiranë. 
## Burimi i të dhënave
Granulocite bazofile

thumb| Granulocite bazofile

**Granulocietet bazofile** janë pjesëza të gjakut që ju takon leukocitëve. Ato përmbajnë një numër të madh të granulave jo të rregullta, ndër tjerash përmbajnë Histamina si dhe Heparinin. Në pasqyrën e gjakut ato përmbëjnë vetëm (< 2 %). Bazofilet janë granulocite që prodhohen dhe vijnë prej palcës së ashtit. Aktivizimi i qelizës imunologjike, të cilat përmbajnë receptorë IgE, mund të shpiej deri tek një reaksion i menjëhershëm alergjik, siç është Rhinitis. Një aktivizim sistematik i kësaj qelizeje (pra aktivizim në tërë trupin) mund të shpiej deri tek shok-anafilatik. Tek shumëzimi i granulociteve bazofile në gjak mund të vij deri tek sëmundjet mieloproliferative, veçanërisht leukemi mielotike kronike.
Shefik Haliti

**Shefik Haliti** lindi më 20 korrik 1942 në Muhovc - Bujanovc, pedagogë i magjistruar, shqiptarë nga Serbia 

Shefik Haliti shkollën fillore e kreu më 1957 në vendëlindje, ndërsa mësimet i vazhdojë në Normalen e Gjilanit dhe i përfundojë me sukses në vitin 1965. Studimet në degën e pedagogjisë i kreu më 1969 në Fakultetin Filozofik pranë Universitetit të Prishtinës, ku edhe i kreu studimet pasuniversitare duke magjistruar më 1983. Në vitin 2003 Shefkiu ka paraqitur edhe kërkesen e njohjes së doktoraturës pranë Fakultetit Filozofik Prishtinë.

## Veprimtaria
Brenda kohës 1971-1975, Shefki Haliti ka dhënë mësim në Normalen e Gjilanit dhe pas kësaj kohe deri më 1980 ka ligjëruar lëndën: Pedagogji dhe Didaktikë në Shkollen e Lartë Pedagogjike në Gjilan. Nga 1980-ta deri më 2003-ën po në këtë shkollë fillon të punojë si mësues i rregull i kësaj lënde. Gjatë kësaj kohe (1994-1998) merr funksionin e drejtorit të shkollës dhe deri më tani ka kryer disa funksione të nivelit të ngjajshëm në këtë shkollë.

Veprimtaria publicistike e Halitit fillon me punimet e vitit 1974 (40 punime) të publikuara në shtypin kosovarë të kohës si “Shkendija”, “Flaka e Vllaznimit”, “Rilindja”, etj. Në publikimet e tija trajtohen probleme aktuale të kohës në fusha të arsimit (mësimit, mesimdhenjes, nxenjes, arsimit, reformimit, vlersimit) 
## Tituj të veprave
* *Artikuj të përzgjedhur pedagogjik*, Prishtinë, 2003 
:Shefki Haliti ishte edhe recenzus i ketyre teksteve:
* *Matematika për klasën e II për arsimin fillor të të riturëve*, Prishtinë, 1980
* *Pedagogjia* (Dr. Vaxhid Nuredini) Prishtinë, 1999
* *Zhvillimi i shkollave dhe i arsimit në teritorin e sotem të Anamoravës 1945-1950* (Zeqir Demi), Prishtinë, 1997 
* *Didaktika e vlersimit të përparimit të nxënësve* (Bardhyl Musa Besim Dyla) Gjakovë, 1997

## Burimi i të dhënave
Selim Krasniqi

**Selim Krasniqi** lindur, më 17 gusht 1955 në Junik, pedagog, magjistër, shqiptar nga Kosova.

Selim Krasniqi studimet themelore i ka mbaruar në Fakultetin Filozofik – dega Gjuhë dhe Letërsi Shqipe, më 1978 në Prishtinë, ku, më 2004 me temën : *Funksionet e rasave gjinore, dhanore e rrjedhore në gjuhën letrare shqipe,* merr titullin e magjistrit. Krasniqi, më 9 mars 2005, ka bërë kërkesen për t’iu lejuar tema e doktoratës nga fusha e metodologjisë së mësimdhënies në Fakultetin Filozofik.

## Veprimtaria
Selim Krasniqi që nga diplomimi më 1978, punon si mësimdhënës në gjimnazin "*Hivzi Sulejmani"* në Fushë Kosovë. Gjatë studimeve nga viti 1976-1978 ka udhëhequr grupin letrar "Jeronim de Rada" të Fakultetit Filozofik. 

Veprimtaria publicistike e Krasniqit përbëhet nga 70 punime të publikuara në shtypin kosovar të kohës si ”Shkendija”, “Fjala”, Bota e re”, “Zëri i rinisë”, “Jehona”, "Koha”, “Kosova Sot”, “Epoka e re”, si dhe në gazetën shqiptare "Nacional". Nga  emërtimi i këtyre punimeve shihet se autori ka trajtuar çështjet aktuale të fushës së gjuhës e të letërsisë si dhe çështje të tjera në fushën e arsimit.
## Burimi i të dhënave
Limfociti

thumb|Limfociti

**Limfocitet** janë pjesë përbërëse të gjakut. Ju takojnë rruzave të bardha të gjakut (Leukociti). Tek të rriturit ndodhen diku 25–40 % të leukocitëve në gjakun periferik të limfocitëve. Detyra kryesore e limfocitëve është që të bëjnë dallimin e substancave të huaja siç janë p.sh. bakteriet dhe viruset si dhe largimin e tyre përmes metodës imunologjike. Kohëzgjatja e jetesës së limfocitëve mund të ndodh për disa orësh por mund të zgjat dhe disa vitesh. Limfocitet kanë funksione të ndryshme. Po ashtu prodhojnë dhe proteinin citokin, si dhe prodhojnë edhe antitrupathat, të cilat bëjnë eleminimin e qelizave të infektuara.
Limfociti-B

**Limfociti-B** ose dhe shkurt **qelizat-B** ju takojnë grupit të rruzave të bardha të gjakut, (Leukocitet). Janë të vetme qeliza të cilat janë në gjendje të formojnë antitrupa dhe së bashku me Limfocitet-T e formojnë sistemin imunologjik adaptiv.
Limfociti-T

**Limfociti-T** ose dhe shkurt **qelizat-T** janë një prej grupeve më të rëndësishme të gjakut. Bëhet fjalë për një pjesëz e rruzave të bardha të gjakut (Leukocite). Pos limvociteve-B edhe limfocitet-T marrin pjesë në sistemin imunologjik.
Leukocitoza

**Leukocitoza** nënkupton shtimin e numrit të leukocitëve në gjak. Vlera normale e leukocitëve në organizmin e njeriut përmban prej 4.000 e deri 11.300 leukocitë në nji mikrolitër gjak. Nëse tejkalohet kjo sasi atëher flitet për **Leukocitozë**. Ndërsa zvogëlimi i numrit të leukocitëve quhet Leukopeni.

## Shkaqet 
**Leukocitoza** vjen si pasojë e proçesit infektimi, e cila ka të bëj me ndezje, si p.sh.: apendicitis (zorra qore apo e verbët), kolecistitis si  dhe tek leukemia.
Granulociti

**Granulocitet** janë pjesë të rëndësishme të leukociteve (rruzat e bardha të gjakut) dhe 45-75% e formojnë leukocitin. Granulocitet prodhohen në palcën e ashtit, dhe pastaj depërtojnë në gjak. Kohëzgjatja e jetesës së tyre zgjat prej 2 deri 3 ditësh. Gjatë shkatërrimit të granulocitit, përmes sistemit mononukleare të fagocitozës, ato kalojnë në Monocite. Ata më pas nga enët e gjakut depërtojnë në inde. Funksioni i tyre qëndron kryesisht në mundësinë e imunitetit specifik, pra mbrojtjen prej bakterieve, parazitëve dhe kërpudhave. Disa prej granulociteve janë dhe në gjendje, që disa shkaktarë të sëmundjeve t'i merr në veti dhe t'i shkatërroj ato.

Granulocitet ndahen në granulocite neutrofile, granulocite bazofile dhe granulocite euzinofile. Të gjitha këto kanë funksione të ndryshme prej njëra tjetrës. 

Figura:pBNeutrophil.jpg|granulocite neutrofile
Figura:pBEosinophil.jpg|granulocite euzinofile
Figura:pBBasophil.jpg|granulocite bazofile
Qeliza dendrine

**Qeliza dendrine** janë qeliza të sistemit imunologjik. Qelizat dendrine luajnë rol të rëndësishëm në proçesimin e antigjentrupave si dhe prezentimit antigjen. Qelizat dendrine i gjejmë në çdo pjesë të trupit por parasegjithash më së shumti i gjejmë në palcën e ashtit, gjegjësisht tek Limfociti-T, tek fshikëza, timusi, tonsili (bajamet) dhe Peyer's patches.
Infeksioni i perikardit

Perikardi perbehet nga 2 shtresa: 

* **Perikardi parietal** eshte shtresa fibroze e jashtme,  
* **Preikardi visceral** eshte membrane seroze e brendshme.
* *Hapsira* ndermjet dy shtresave te perikardit permban 20-50 mL lend te kthjellte seroz.

Funksionet fiziologjike te perikardit jane: 

# Merr pjese ne mbajtjen e pozites anatomike te zemres.
# Kufizon dilatatimin akut, mban zgjerimin e ventrikulit dhe merr pjese ne shperndarjen e forcave hidrostatike ne zemer 
# Zvoglon ferkimin e jashtem te zemres dhe pengon zgjerimin e proceseve inflamatore dhe malinje nga organet fqinje 

## PERIKARDITI AKUT 

* Eshte inflamacion i perikardit per te cilin jane karakteristike: 
** Simptoma te pergjithshme inflamatore (ethe, mialgji, dobsi) 
** Dhembje kraherori (shtrihen drejt trapeziusit qe ndryshojne me nderrimin e pozites se trupit dhe rritet gjate frymemarrjes (ngjajshem me dhembjen pleurale)
** Ferkimi perikardial - gjetje karakteristike auskultatore (me se miri degjohet ne kendin e majte te sternumit) 
** Ndryshimi tipik elektrokardiografik 
** E shpeshte kolla e thate dhe dispnea 

### Etiologjia: 
#### Perikarditi infektiv: 
# Viral (coxacie, viruset e influences A dhe B, EBV, CMV) 
# Bakteret: Piogjen (nga abscesi i miokardit, endokarditi bakterial- ruge hematogjene) 
# Tuberkular 
# Mykotik 
# Infeksione tjera 

#### Perikarditi nga crregullimet metabolike   
# Hipotireoza 
# Uremia 

#### Perikardit hipersenibil ose autoimun 
# Ethe reumatizmale 
# Semundje kongjenitale vaskulare 
# LES 

#### Perikarditi traumatik 
#### Semundet neoplastike 
# Tumoret primare te perikardit 

#### Perikarditi pas infarktit te miokardit 
#### Perikarditi idiopatik 
#### Shiko edhe 
* Zemra
* Patologjia
* Mjekësia
Kapilare

**Kapilarët** (*Latinisht: Capillus*) janë enët më të vogla të gjakut. Funksioni i tyre është shkëmbimi i lëndëve, lëvizja e lëndëve midis enëve të gjakut dhe indeve. Që të kryejnë këtë punë, sipërfaqja totale e gjithë kapilarëve është shumë e madhe (sipërfaqja e madhe lehtëson difuzionin). Si pasojë, rrjedha e gjakut në kapilarë është e ngadaltë dhe kapilarëve u duhet të prodhojnë lëndë antikoagulante për të parandaluar trombozën (rrjedhja e ngadaltë është një nga tre faktorët që predispozojnë për trombozë; 2 të tjerët janë dëmtimi i endotelit, dhe rritja e aftësive koaguluese të gjakut). Muret e kapilarëve janë shumë të holla dhe mure të tilla të dobëta nuk mund ta përballojnë presionin e lartë arterial. Presioni kapilar është shumë më i vogël sesa presioni arterial. Ulja e presionit bëhet e mundur nga arteriolat.
Gjyste Vulaj

**Gjyste Vulaj** lindi më 9 korrik 1977 në fshatin Vuksanlekaj (Malësi), jeton në Durres Shqiperi.  Është një këngëtare shqiptare të muzikës pop dhe potpurri. Deri tani Gjysta ka publikuar gjashtë albume dhe një videokasetë. Përveç këndimit, Gjystja shkruan edhe tekste për kënga, merret me dizajn grafik, ajo po ashtu merret edhe me rregullimin e montazhit të videoklipeve.

Më 3 maj  ajo ishte bashkë me bashkëshortin e vetë mystafire në emisionin e RTK Përrallë me Tupan.

## Jashtme 
## Referime
Çiljeta Xhilaga

**Çiljeta Xhilaga** (më e njohur si **Çiljeta**, shpesh edhe **Çiljeta Xhigalla**) lindi më 5 shkurt 1985 në Tiranë. Është një këngëtare dhe fotomodele shqiptare. Në moshën e 14 vjeç ajo mori pjesë në festivalin "Kënga magjike" dhe ka dalë si modelja më e mira në "Rinfest '00-'01". Çiljeta ka studiuar në shkollën e mesme "Sami Frashëri". Ajo këndoi këngën të njohur Dridhe me bendin Tingulli 3.

**Çiljeta Xhilaga ne vitin 2015 u be pjese e grupit te Noizyt** (OTR) 

## Këngë të njohura 
#Çokollata
#Çuna, Çuna
#Do do ti do
#Dorëheqja
#Dridhe
#Duty free
#Falma
#Kur këndoj serenate
#Pa mua ske ku vete
#Puci Puci me Ingrid Gjoni
#Tekila
#Vetëm ti
#Gangsta love Noizy

## Filma
*Trapi i Vjetër 2005
*Ishte Koha për Dashuri 2004

## Referime 
## Lidhje të jashtme 
www.ciljeta-xhilaga.com Official Site, Faqja Zyrtare
* 
* 
* Tekila në YouTube
Infeksioni i valvulave

**Infeksioni i valvuleve** të zemrës ndodh shpesh dhe quhet *endokardit infektiv* ose *endokardit bakterial*. Endokarditi nuk shërohet kurrë vetë, por kërkon trajtim intensiv me antibiotikë. Simptomat klinike përcaktohen nga ethet, mundësia e embolisë të trombeve septike, dhe nga dëmtimi mekanik i valvuleve që shkakton zhurma karakteristike gjatë auskultimit. Kultura e gjakut (për të parë nëse ka baktere në gjak) dhe ekografia e zemrës (për të parë nëse ka vegjetacione mbi valvulet) konfirmojnë diagnozën.
Rasti Martinoviq

**Rasti Martinoviq (1984)** është një segment i Doktrinës së shenjtë serbe gjatë luftës speciale në Kosovë të zhvilluar në periudhën 1981-1990.

Ky rast ka ndodhur më 1984, në periudhën kur Sllobodan Millosheviqi synonte okupimin e Kosovës, çdo ditë lansohej nga një gënjeshtër për kinse presione të shqiptarëve ndaj serbëve, dhunime të plakave serbe, dëmtime të varrezave serbe, metodë kjo shumë e njohur që nga lufta e dytë botërore kur nazistët akuzonin hebrenjtë për të gjitha te këqijat.

Rasti më eklatant i një gënjeshtre të tillë antologjike, është vetëplagosja e kolonelit jugosllav Martinoviq, në vitin 1984, i cili gjatë seancave të vetëkënaqësisë, u lëndua rëndë duke shqyer zorrën e trashë me shishe xhami. Edhe pse ai fillimisht në Emergjencën e Klinikës Kirurgjike në Prishtinë, kishte deklaruar se lëndimi ishte vepër e tij, ai nën presionin e sigurimit shtetëror serb të asaj kohe, ndërroj deklaratën e dhënë më parë, për qëllime politike “patriotike”, dhe akuzoj shqiptarët për këtë vepër. 

Pas publikimit të deklaratës së Martinoviqit në mediat Jugosllave reagojnë gjitha subjektet jugosllave nën ndikimin serb dhe këto reagime i vullos edhe Akademia e Arteve dhe Shkencave në Beograd duke e gjykuar me rreptësinë më të madhe dhunën shqiptare ndaj serbëve e cila sipas tyre kishte arritur një kulminacion të ri.

Propaganda e sistemuar antishqiptare nga entet dhe institucionet serbe si Radio Televizioni, Akademia dhe Qeveria të koordinuara nga Akademia në Beograd, në atë kohë me muaj të tërë nuk kishte të ndalur lidhur me rastin Martinoviq  Ky rast arriti edhe në faqet e shtypit ndërkombëtar. 

Si pasojë e këtij rasti ishtin edhe paraburgimet e shqiptarëve.
Daily Chronicle

parapamje|Njuspejperi
**The Daily Chronicle** ishte një kompani e gazetave në Britanin e Madhe e themeluar më 1872. Më vonë publikimet e saja i ka bashkuar me *Daily News* për tu thirrur *News-Chronicle*. Kompania pastaj futi në gjirin e vetë *The Star* me atë rast merr karakterin e gazetës publikuese të ngjarjeve. Së fundi *News-Chronicle* hynë nën zotërimin e *Daily Mail*-it.

Kjo gazetë pos tjerash ndër shqiptarët është e njohur për botimin e numrit më 12 nëntor 1912, ku publikoi edhe raportin: se ishte e vërtet që mijëra Arnautë (Shqiptarë) janë masakruar nga serbët. 2000 Arnautë myslimanë janë therrë  në afërsi të Shkupit dhe më shumë se 5000 afër Prizrenit. Një pjesë e madhe e fshatrave i u është vënë zjarri dhe banorët e tyre janë therrë. Kryefamiljarët e shtëpive shqiptare vriteshin thjesht gjatë kërkimit të armëve shtëpi për shtëpi, edhe pse asnjë armë zjarri nuk është gjetur. Serbet shpejtë deklarojnë hapur se shqiptarët mysliman duhet të zhdukeshin nga faqja e dheut, sepse kjo ishte e vetmja mënyrë e krijimit të paqës në vend.

## Burimi i të dhënave
Rasti Jogurt revolucionit

Rasti **Jogurt revulucionit** (serbisht: Антибирократска револуција *Antibirokratska revolucija*) në Fushë Kosovë është një segment i Doktrinës së shenjtë serbe gjatë luftes speciale në Kosovë të zhvilluar në periudhen 1981-1990. Ky rastë është dokumentuar edhe në filmin dokumentar "Lufta vëllavrase" e BBC-së, ku merret edhe si fillimi i luftrave pasuese në Jugosllavi.

Ky rastë ka ndodhur me rastin e vizitës së Sllobodan Millosheviqit në Fushë Kosovë. Përderi sa përcjellësit e tij shqiptarë (në krye me Azem Vllasin) që e kishin sjellur atë në Kosovë nuk ishin në rrjedha të ngjarjes, kryetari i atëhershëm i Republikës Socialiste të Serbisë, i zhdukuri nga Milosheviqi më vonë, Ivan Stambolliqi ishte në dijeni të organizimit dhe kordinimit të protestuesve me Radio Televizionn e Beogradit dhe Millosheviqit.

Krijimi i rastit është shfaqje në vete tipike e Doktrinës së shenjtë serbe kur nuk është i mundëshem përdorimi i armës së zjarrtë. 

Ngjarja fillon me ardhjen e Millosheviqit në Fushë Kosovë, si i interesuar për ankesat e serbëve për dhunën e ushtruar nga shqiptarët. Përposë banorëve të Fushë Kosovës për të shpreh ankimin para Millosheviqit vijnë edhe serbë nga Serbia ashtu që një numër i personave duhet të mbesë jashtë sallës ku ishte paraparë të tubimi. Pas shprehjes së ankimeve prej foltorës nga disa persona, në sallë dëgjohen zhurma nga jashtë. Këto zhurma vinin pasi që kishin ardhur dy traktorë të mbushur me gurë nga ku personat e mbetur jashtë merrnin dhe e gjuanin policin, e cila nuk dinte si të vepronte se ishte në vetëmbrojte individuale. Si do që të ketë qenë në sallë dëgjohen thirrjet "po na rrahin", "po na rrahin". Pas kësaj Millosheviqi shumë i qetë delë para personave dhe për një moment fillon të merr rrolin e heroit duke thënë fjalët "as kush nuk guxon të ju rrahë", "as kush nuk guxon të ju rrahë" , "as një fije floku nuk guxojnë të ju prekin".

Këtë shfaqje sa brilante për serbët aq tragjike për shqiptarët e publikonë Radio Televizioni i Beogradit dhe ky rastë fillon të përpunohet më tutje nga Doktrina e shenjtë serbe e cila fillon me fazën e njohur si Jogurt revulucioni, që në faktë ishin demostrata të organizuara në mënyrë të ngjashme para parlamenteve të njësive shtetrore të Jugosllavisë. 

Kjo lufë teknike e operacionit të luftës speciale ka funksionuar duke rrëzuar qeverin në Prishtinë, Beograd, Vojvodin, Titograd, Shkup, Sarajevë, Zagreb ndërsa në Lubljanlë pas përgjrgjes së armatosur, doktrina filllon të përdorë armën e zjarrit të cilën ja mundësonin gabimi i qeverisjes së Titos, prezenca dominuese e oficierve me prejardhje serbe në Armaten Popullore Jugosllave që nga 1972-1974.

Si do që të jetë fjalët: "as kush nuk guxon të ju rrahë", "as fijen e flokut nuk guxojnë të ju prekin" nga mediat botërore merren si deklarimi i luftës vëllavrasëse në Jugosllavi. Ndërsa për përcjellësit dhe njohësit e doktrinës apo të luftrave speciale, këto fjalë, kërcnimi në sipërfaqe me armë zjarr ndaj kundështarëve të doktrinës së shenjt serbe.
Rasti 12 nëntor 1912

**Rasti 12 nëntor 1912** apo raporti në Daily Chronicle thirren disa aksione të armatosura Doktrinës së shenjtë serbe të ndërmarrura në afërsi të Shkupit dhe Prizrenit. Ky rast mbanë shënime për rreth 7000 (2000 Shkup, 5000 Prizren) kryefamiljarë shqiptarë të masakruar deri në vdekje, dhe masakrat e trupave të të vdekurve dhe anëtarëve të familjeve të tyre.

Për këtë rast siç lë të kuptohet nga lartë ka raportuar kjo gazet mirëpo për detaje të më tutjeshëme nuk ka. Nga raporti mund të shihet që ky rast ka qenë në agjenda të kohës, cilat kanë qenë ato agjenda nuk dihet. Si do që të jetë gjatë këtyre aksioneve, shtëpitë e shqiptarëve në afërsi të Shkupit dhe Prizrenit janë bastisur ndërsa banorët e tyre janë masakruar dhe krye familjarët janë vrarë apo masakruar deri në vdekje, dhe pas saj. Kriminelet e masakrave kanë qenë anëtarë bandave serbe të Doktrinës së shejt sebe, të cilat para agjendave monitoruese nuk kanë ngurura, por përkundrazi me plotë lëvdata dhe shpejtësi kanë deklaruar që arnautët myslimanë d.m.th shqiptarët duhet të zhduken nga faqja e dheut në mënyrë që vendi i tyre të gjënë paqenë.

## Burim i të dhënave
Rasti Nxënsit nga Tirana

Rasti i nxënësve shqiptarë është një akcion taktik i Doktrinës së shenjt sebe për mbajtjen në agjenda të mediave arsyetimin e existimit të enklavave dhe mbajtjen në jetë të doktrinës tek banorët serbë që kërkojnë një jetë të qetë.

Ky rastë ka ndodhur me nxënsit e një shkolle të mesme nga Tirana, të cilët ishin vendosur në një nga hotelet në Brezovicë, përjetoj çaste dramatike keqtrajtimi nga personeli sërb. Shumë nga ata ishin për herë të parë në Kosovë dhe e përjetuan nga afër “ mikëpritjen “ sërbe në atë enklavë.
Rasti Graqanica

**Rasti Graqanica** është një aksion taktik i Doktrinës së shenjt serbe që ndodhi më ?

Rasti i fundit në Graqanicë, ku u plagos një i ri serb nga persona të pa njohur, ishte shkaku që të rebelohet popullata serbe në këtë enklavë dhe të bllokohet rruga Gjilan – Prishtinë për orë dhe ditë të tëra. U sulmuan vandalisht veturat në rrugë dhe u plagosën 6 shqiptarë. Kjo ngjarje më së miri ilustron rrolin e enklavave serbe të mbjellura në tërë territorin e Kosovës dhe karakterin destruktiv për ardhmërinë e sajë.
Rasti dhunimi i plakave

**Rasti dhunimi i plakave** është një aksion taktik i Doktrinës së shenjt serbe.

Ky aksion është taktiko-politik dhe deri më 2007 është ndërmarrur disa herë, zakonisht në kohërat kur përdorimi i armësve të zjarrit nuk ka qenë i mundur për shkake të rrethanave të ndryshme.  Zakonisht fillon me bombardimin e lexuesve serbë në serbi nga mediat serbe me termin "dhunimi i plakave serbe nga shqiptarët", në kurth të së cilës bien zakonisht njerëzit e ndikur nga kisha dhe që kanë mendime fundamentaliste krishtere mesjetare mbi seksualitetit në islam.  Vala e dytë e aksionit është bindja mediumeve që nuk janë nën ndikimin e Doktrinës në Serbisë dhe jashtë saj. Në moton lexuesit dëshirojnë këtë temë.  

Aksioni hynë si pjesë e operacioneve dhe nuk përdoret gjatë sulmeve të armatosura të doktrinës. Si do që të jetë të dhënat për dhunim nuk jepen por ato mbesin shprehje të thata.

Për herë të parë është përdorur gjatë vitit 1984 si pjesë e aksionit operativ që përkufizohet dhe del në sipërfaqe me parqitjen publike të heroit të ri të Doktrinës së shenjtë serbe Sllobodan Millosheviqit me Jogurt revolucionet
Rasti Fotografia e Titos

**Rasti Fotografia e Titos** ishte aksion taktik i Doktrinës së shenjtë serbe gjatë viteve të para pas vdekjes së Titos dhe pas Rastit Revolucion-Kundërrevolucion.

Ky aksion ka qenë më tepër indirekt që kryesisht është zbatuar nga vetë shqiptarët. Me fillimin e demonstratave të 81-it fillojnë edhe ndjekjet penale dhe paralel me të futja e pasigurisë në popull. Pasiguria e krijuar është përdorur nën pretekstin "fyes i Titos - fyes i Jugosllavisë - kundërrevolucionar". Nën këtë pretekst janë ndjekur penalisht persona të ndryshëm, në raste edhe kur ju ka ndodhur pa dashje të thyhej portreti i Titos i varr në mure të çdo dhome zyrtare. Aksioni ka qenë më tepër ndjellje e frikës, pasi që është shprehur më shumë në shkolla ku nxënësit kishin frikë se mos ndodhë me fotografinë e Titos (prezent në çdo libër shkollor) në librat e tyre. Si pasojë e kësaj ka pasur edhe ndëshkime të nxënësve dhe përjashtime të mësimdhënësve.
Gjocaj

**Gjocaj** është një vendbanim në komunën e Junik, Kosovë.

## Gjeografia 
Gjocaj është një Fshat malor në veri-përendim të Kosovës. Shtrihet rrëz  Alpeve shqiptare ku lidhet me Malësin e Gjakovës dhe Tropojen.

 
 

## Historia 
Banorët e këtij fshati janë shumë të lashtë. Origjina e fshatit Gjocaj te Junikut vjen nga Palçi i Merturit. Vete emeri Gjocaj vjen nga mesjeta, deshmi për këtë japin  varrezat e hershme qe i perkisnin komunitetit katolik.Shumica e banoreve Te fshatit Gjocaj jan te besimit Katolik.Tregohet edhe për Kishen katolike e cila tashmë dihet përafërisht se ku ka qenë qe u djeg nga osmanlit. Nga fshati Gjocaj shprenguljet kan vazhduar gjatë gjithë shekullit të kaluar nga fillimi e deri në fund. Duke krijuar vendbanime te reja në Rashiq, Baballoq, Gjakovë, Pejë dhe Istog. 

Gjocajt, gjatë gjithë kohës, kan qenë faktor i rëndësishëm duke filluar që në kuvendet e Odës së Junikut duke dhën Pleqnar me nam, si për shembull Abaz Zenun Gjocaj. Por, edhe në gjysmen e dytë të shekullit të kaluar, kur shkollimi u pa si me i arsyeshem, Gjocajt, ky fshat malor, dha njërëz të letërsisë. Nderë ta mund te ceken Din Mehmeti dhe Zenun Gjocaj. Gjocajt kan qenë çdo herë aktiv ne luftat çlirimtare. Këtë traditë nuk e kan lënë as të tjerët qe u shpërngulen, sidomos në Baballoq, ku në luften e fundit treguan përkushtim të lart. Duke rikujtuar historin dhe fjalën e bacës Din se "Nuk dij se për cilin trim të shkruaj më parë, meqë çdo kohë po nxjerr djem trima dhe të përkushtuar për çeshtje kombëtare nga fshati im". Gjocajt kan dhën luftetar duke filluar nga lufta për mbrojtjen e Hotit dhe Grudës duke ju bashkangjitur malsorve .Gjocajt dhan  edhe shumë djem për mbrojtjen e Plavës-Gucisë për t'u lidhur me burrat e Jakup Ferrit si Zenun Abaz Gjocaj babai i Abaz Zenun Gjocaj i cili e la Abazin 10 vjetçar jetim duke dhënë jetën në betejën e Moraçës nga vitet 1876-1877. Ne luften e dytë, Gjocajt duke dhën për Ballin Kombëtar shumë djem për të kundershtuar robërin Sllavo-Komuniste si Haxhi Zenun Gjocaj stërnipi i Zenun Abaz Gjocaj që bën betimin në Pejë në moshën 18 vjeçare dhe duke perfunduar në luften e fundit 1998-99, ku ishin bastion i Ushtrisë Çlirimtare, s'bashku me fshatin Jasiq, ku mund te citojm edhe  fjalët e Heroit te Kombit Agim Ramadanit:- " Një djal nga këto dy fshatra sa njëzet të tjerë"! Po ashtu, vlen te cekët furnizimi i terë Ushtrisë Çlirimtare me armë dhe armatim, pastaj strehimi dhe sistemimi me çdo gjë te mundshme i çdo luftetari të lirisë qe kaloj për gjatë këtyre maleve në drejtim të Shqipërisë, apo duke hyrë nga Shqipëria. 
 

## Lidhje të jashtme 
*vendndodhja